OpenLLM-France/wikimedia huggingface dataset:
# Porxos del carrer Figueres (Sant Mori)

Els porxos del carrer Figueres són un conjunt de dos porxos al nucli antic de Sant Mori (Alt Empordà), segurament bastits entre els segles XIX i XX. Són inclosos a l'Inventari del Patrimoni Arquitectònic de Catalunya.
Són a la part de ponent del nucli antic de Sant Mori.
Es tracta de dues voltes orientades de nord a sud, actualment integrades en dos habitatges del carrer Figueres. Són voltes de mig punt bastides amb maons disposats a pla, amb els dos arcs laterals bastits amb els maons disposats a sardinell. Es recolzen a les façanes dels habitatges i, al seu damunt, tenen un pis d'alçada al seu damunt, cobert amb teulada d'un sol vessant. La volta situada més cap al nord forma part de la casa ubicada al número 3 de la plaça de l'Església. Sota el porxo hi ha una porta d'accés a l'habitatge amb l'any 1769 gravat a la llinda. La volta situada al sud forma part del número 3 del carrer Figueres i a la llinda del portal d'accés hi ha la data 1781. Tot i això, no són dades definitives que puguin ajudar a la datació del conjunt.
Sota una de les porxades es pot apreciar una llinda amb la inscripció DIA 16 7BRA E[ ] 1769.

## Referències

* 1 2 3 «Porxos del carrer Figueres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Phytolacca decandra

Phytolacca decandra és una planta de la família Phytolaccaceae natural d'Amèrica del Nord on creix en terrenys abandonats, vores de camins i sobretot en llocs humits.
És considerada un sinònim de Phytolacca americana.
És una planta que aconsegueix els 3 metres d'altura amb l´arrel perenne de gran grandària, carnosa i amb nombroses raicillas. La tija anual, buit i ramificat. Les fulles són alternes, ovals-lanceoladas i grans (de 10 cm de llarg per 5 cm d'ample), senceres i amb nervaciones. Les flors, molt nombroses, són blanques o rosades i s'agrupen en rams oposats a les fulles. No tenen pètals sinó cinc sèpals de color verd clar. El fruit és una baya semblant a la mora, de color vermell que canvia a negre en madurar, al seu interior conte llavors.

## Propietats

* Les tiges joves es mengen com a espàrrecs. accelera el metabolisme
* Posseeix propietats espermicidas pel que s'utilitza com a anticonceptiu.
* Les aplicacions molt concentrades (suc, cataplasmes, decoccions) poden produir irritació en la pell i erupcions.
* En ser tòxic està desaconsellat el seu ús ja que pot provocar vòmits i diarrees.

## Noms comuns

Castellà: espinac d'Índies, fitolaca, granilla, herba carmín, herba de l`hòstia, mechoacan, tintilla, raïm d'Amèrica.

## Referències

* ↑ Phytolacca decandra en PlantList consultado el 28 de mayo de 2011
* Alfred Pink. Gardening for the Million.. Project Gutenberg Literary Archive Foundation, 2004.

## Enllaços externs

* Phytolacca decandra
# Sant Domènec de Sant Cugat del Vallès

Sant Domènec de Sant Cugat del Vallès és una petita església del municipi de Sant Cugat del Vallès (Vallès Occidental) inclosa en l'Inventari del Patrimoni Arquitectònic de Catalunya. Concretament és una ermita de dimensions reduïdes, d'una sola nau i coberta a dues vessants. És interessant la porta amb carreus i llinda d'una peça.

## Referències

* ↑ «Sant Domènec de Sant Cugat del Vallès». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Bar Mundial

Bar Mundial és un edifici de Barcelona inclòs en l'Inventari del Patrimoni Arquitectònic de Catalunya.

## Descripció

Es tracta d'un establiment situat a la dreta del portal d'accés a la zona de vestíbul de l'escala. A l'exterior només té una obertura que consisteix en una porta de fusta i un rètol situat al buit de l'arc de la porta, que no és l'original. A l'interior, l'espai està configurat a partir de la barra original amb el taulell de marbre i algunes taules rodones amb el sobre de marbre i els peus de ferro. Té una petita sala amb més taules. Disposa d'un arrambador ceràmic realitzat amb rajoles. Damunt del boteller s'exposa una col·lecció de fotografies de boxejadors.

## Història

El bar Mundial es va fundar el 1925, però anteriorment en aquest indret hi havia hagut un local conegut amb el nom d'Union Bar o Petit Bar. Les fotografies que hi ha exposades mostren que entre el 1929 i el 1967 el bar va ser un lloc de trobada d'una penya de boxejadors.

## Referències

* 1 2 «Bar Mundial». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2017].
# Centristes de Galícia

Centristes de Galícia (CdeG) fou un partit polític gallec, actiu fonamentalment an la província d'Ourense, entre 1985 i 1991. Va sorgir com una escissió de Coalició Gallega, aglutinant a bona part dels alcaldes de la província procedents de l'antiga UCD (que al seu torn provenien de Centristas de Ourense). Es va presentar en la Coalició Popular amb Alianza Popular a la majoria de les eleccions, fins a la seva integració final en aquest partit el 1991. Victorino Núñez i Xosé Luis Baltar van ser els seus principals dirigents.

## Referències

* ↑ «Unión de Centro Democrático y C.D.S.». [Consulta: 9 setembre 2021].
* ↑ «El órdago de los herederos de UCD» (en castellà), 20-12-2009. [Consulta: 9 setembre 2021].
# Nokdim

Nokdim (en hebreu: נוקדים) és un assentament israelià organitzat com un assentament comunitari a Cisjordània. Està situat al sud de Betlem, en el nord de les muntanyes de Judea, i pertany a la jurisdicció del Consell Regional de Gush Etzion. En 2016 Nokdim tenia una població de 2.052 habitants. La comunitat internacional considera que els assentaments israelians a Cisjordània són il·legals en virtut del dret internacional, però el govern israelià no està d'acord amb aquesta opinió.
Nokdim és una comunitat mixta de jueus religiosos i seculars, tant israelians nadius com immigrants. Nokdim és la llar de l'Acadèmia religiosa pre-militar Magen Shaul, que va ser establerta en 1996.
Nokdim va ser fundada el 5 de juliol de 1982 pels residents de l'assentament israelià de Tekoa. L'assentament es va anomenar originalment El-David en memòria de dos residents de Tekoa: Eli Pressman, un nou immigrant de França que va morir a la guerra del Líban de 1982, i David Rosenfeld, gerent del lloc turístic d'Herodium, que va ser assassinat el juliol de 1982. per dos dels seus empleats palestins. El nom va ser rebutjat pel comitè de nomenclatura del govern que va suggerir el nom Nokdim, que va ser acceptat pels colons.

## Referències

* ↑ «The Geneva Convention» (en anglès). BBC News, 11-12-2009. [Consulta: 16 maig 2022].
* ↑ Error: hi ha títol o url, però calen tots dos paràmetres.«». The Jewish Agency for Israel. [Consulta: 16 maig 2022].
* ↑ Feige, 1999, p. 77.

## Vegeu també

* Uadi Khureitun.

## Bibliografia

* Feige, Michael. Settling in the hearts. Jewish fundamentalism in the occupied territories (en anglès). Wayne State University Press, 2009. ISBN 978-0-8143-2750-0.
# Plantades (Rivert)

Plantades és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Rivert.
Està situat al sud-est de Rivert, a l'esquerra del barranc de Rivert. És a llevant de la Llau de la Mola, a ponent de les Vies, al nord de la Cabana del Teixidor i a migdia del Corral de la Via.

## Enllaços externs

* Institut Cartogràfic de Catalunya; cal fer dos passos d'aproximació
# Nombre de Weissenberg

El nombre de Weissenberg (Wi) és un nombre adimensional utilitzat en l'estudi dels fluxos viscoelàstics. Es diu així en honor de Karl Weissenberg. El nombre adimensional compara les forces viscoses amb les forces elàstiques. Es pot definir de manera variable, però normalment es dona per la relació del temps de relaxació de la força del fluid i un temps de procés específic. Per exemple, en una cisalla simple constant, el nombre de Weissenberg, sovint abreujat com Wi o We, es defineix com la velocitat de cisallament ${\dot {\gamma }}$ vegades el temps de relaxació $\lambda$.
Usant el model Maxwell i el model Oldroyd-B, les forces elàstiques es poden escriure com la primera força normal (N$_1$).
    ${\text{Wi}}={\dfrac {\mbox{forces elàstiques}}{\mbox{forces viscoses}}}={\frac {\tau _{xx}-\tau _{yy}}{\tau _{xy}}}={\frac {\lambda \mu {\dot {\gamma }}^{2}}{\mu {\dot {\gamma }}}}={\dot {\gamma }}\lambda .\,$
Atès que aquest nombre s'obté a partir de l'escalat de l'evolució de la força, conté opcions per la velocitat de cisallament o d'allargament, i la longitud de l'escala. Per tant, s'ha de donar la definició exacta de tots els nombres no dimensionals, així com el nombre en si mateix.
Tot i que Wi és similar al nombre de Deborah i sovint es confon en la literatura tècnica, tenen interpretacions físiques diferents. El nombre de Weissenberg indica el grau d'anisotropia o orientació generada per la deformació, i és apropiat per descriure els fluxos amb una història d'estirament constant, com ara un simple cisallament. En canvi, el nombre de Deborah s'ha d'utilitzar per descriure els fluxos amb una història d'estirament no constant i representa físicament la velocitat a la qual s'emmagatzema o allibera l'energia elàstica.

## Referències

* ↑ Poole, R J «The Deborah and Weissenberg numbers». Rheology Bulletin., 53, 2, 2012, pàg. 32–39.
# Pigs on the Wing 2

Pigs on the Wing 2 és una cançó en dues parts del grup britànic de rock progressiu Pink Floyd a l'àlbum Animals del 1977, concretament la podem trobar al principi i al final del disc. Segons s'ha dit, la cançó és una declaració d'amor que el seu autor, Roger Waters va fer a la seva dona.

## Composició

La cançó està dividida en dues parts, la primera i la cinquena del disc. Les dues parts de la cançó tenen entremig les altres tres cançons de l'àlbum, són com la introducció i l'epíleg i resumeixen la història del disc i en són la clau, tot i que duren molt poc, un minut i mig. Es creu que Roger Waters es refereix a ell mateix com un dels gossos de la cançó Dogs a la segona part: «Now that I've found somewhere safe to bury my bone
And any fool knows a dog needs a home, A shelter from pigs on the wing.»
La peça és molt simple i no presenta cap altre instrument que la guitarra acústica que va tocar Waters.

## Crèdits

* Roger Waters - guitarra acústica, veus
* Snowy White - Solo de guitarra
* Rick Wright - Orgue Hammond

## Enllaços externs

* Web oficial de Pink Floyd
* Web oficial de Roger Waters
* Web oficial de David Gilmour
# Sant Domí

Sant Domí és una antiga parròquia i llogaret situat a poc més d'un quilòmetre de Sant Guim de Freixenet (la Segarra), en direcció a Estaràs. Les cases es troben més o menys agrupades i situades vora l'església. Aquesta, dedicada a Sant Pere, conserva l'orientació primitiva, però ha estat transformada a l'estil neoclàssic. La parròquia de Sant Domí consta a les llistes del bisbat de Vic de l'inici del segle xii. Antigament hi havia hagut un castell del qual encara se'n conserven alguns vestigis entre les cases del nucli, la torre actual del castell té una alçada de sis metres però d'aquests només els 4 primers corresponen a l'obra medieval.

## Notícies històriques

El poble de Sant Domí fou reconquerit i repoblat a mitjan segle xi a partir d'una antiga parròquia dedicada al mateix sant. Tanmateix, sorgí un llinatge amb el nom de Santdomí que tingué el dret d'aquest lloc fins al segle xiii. A finals del segle xiv el castell era de l'abadessa de Valldaura.
L'antiga parròquia fou dedicada a Sant Domí, tal com s'indica a documents del bisbat de Vic als segles xi i xii, al que està vinculada fins al 1957, moment en què passa a formar part del de Solsona. Tal com s'indica a la documentació de la visita pastoral d'Antoni Pasqual el 1685 depenien d'ella la Capella de Sant Cosme i Sant Damià d'Amorós i l'església de Santa Maria del Castell. A partir de 1943 va deixar de ser parròquia i passà a dependre de la de Sant Guim de Freixenet.

## Referències

* 1 2 «Castell de Sant Domí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 maig 2014].
* ↑ «Església de Sant Pere de Sant Domí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 maig 2014].

## Enllaços externs

* Sant Domí al web de l'Àrea de Turisme del Consell Comarcal de la Segarra
# Barranc del Soler (desambiguació)

«Barranc del Soler» té aquests significats:
# Centristes de Xàbia

Centristes de Xàbia (coneguda també com a BLOC-Centristes, per un antic pacte estable amb el BLOC Nacionalista Valencià entre 2003 i 2012) és una formació política valenciana d'àmbit municipal del municipi de Xàbia, Marina Alta. Va ser fundat l'any 1999 i la seua ideologia és centrista i valencianista.

## Història

Centristes de Xàbia és un partit fundat l'any 1999 per gent provinent de la formació Centre Democràtic i Social, liderats pel seu president, Marcos Gisbert, i qui fóra cap de llista de la formació i alcalde de Xàbia, Eduard Monfort Bolufer.

### Coalició BLOC-Centristes

Centristes de Xàbia ha tingut un pacte estable amb el BLOC Nacionalista Valencià, partit amb el qual s'ha presentat en coalició a les eleccions des de l'any 2003 fins al 2011. La coalició BLOC-Centristes va traure 5 regidors a les eleccions municipals de 2003, romanent a l'oposició fins que unes desavinenteses a l'equip de govern van fer possible una moció de censura en 2005 que permeteren a Eduard Monfort ser investit alcalde amb l'ajut del PSPV-PSOE.
A les eleccions municipals de 2007, BLOC-Centristes va guanyar les eleccions amb 7 regidors i Eduard Monfort va ser investit alcalde de nou. Tanmateix, a les eleccions de 2011, la llista centrista perdria suport popular en obtenir sols 3 regidors, que restarien a l'oposició.

### Separació de BLOC-Centristes

Després de les eleccions, i entre 2011 i 2012, el col·lectiu local del BLOC va iniciar converses per tal de consolidar la Coalició Compromís al municipi de Xàbia. Tot i la voluntat de sumar a Centristes de Xàbia dins de Compromís, després de nou mesos de converses es va desestimar eixa possibilitat, per la qual cosa Centristes no va sumar-se a la coalició formada pel BLOC, Iniciativa per Xàbia, EV-EE i independents.
Així doncs, dels 3 regidors de BLOC-Centristes, dos van sumar-se a Compromís i Eduardo Monfort va romandre com únic regidor centrista.

## Referències

* 1 2 3 El Bloc inicia una nueva etapa como Compromís y sin Centristes Arxivat 2014-07-01 a Wayback Machine. notícia a Xàbia al dia del 12 de juliol de 2012 (castellà)
* ↑ El presidente de Centristes de Xàbia dimite y se da de baja del partido notícia a Las Provincias de l'11 de febrer de 2011 (castellà)
* ↑ Eduardo Monfort, alcalde de Xàbia - entrevista a Xàbia al dia (castellà)
* ↑ Un alcalde del Bloc-Centristes releva en Xàbia al del PP con apoyo del PSPV y un independiente notícia a El País del 23 de novembre de 2005 (castellà)
* ↑ Bloc-Centristes no pactará con ningún partido notícia a Diario Información del 26 de maig de 2011 (castellà)
# Nombre 174

El nombre 174 (CLXXIV) és el nombre natural que segueix el nombre 173 i precedeix el nombre 175. La seva representació binària és 10101110, la representació octal 256 i l'hexadecimal AE. La seva factorització en nombres primers és 2×3×29; altres factoritzacions són 1×174 = 2×87 = 3×58 = 6×29; és un nombre 3-gairebé primer: 3 × 2 × 29 = 174.
# Plantae Rariores

Plantae Rariores (abreujat Pl. Rar.) és un llibre amb il·lustracions i descripcions botàniques que va ser escrit pel botànic italià Giovanni Gussone. Va ser publicat l'any 1826.

## Referències

* ↑ a Tropicos

## Enllaços externs

* a IPNI
# Petropedetes newtoni

Petropedetes newtoni és una espècie de granota que viu al Camerun, Guinea Equatorial, Gabon i, possiblement també, a Nigèria.
Està amenaçada d'extinció per la pèrdua del seu hàbitat natural.

## Referències

* Amiet, J.-L., Schiøtz, A., Drewes, R. & Burger, M. 2004. Petropedetes newtoni. Llista Vermella d'Espècies Amenaçades de la UICN 2006. Consulta: 18 de gener de 2008.
# Sant Domènec de Riba-roja d'Ebre

Sant Domènec de Riba-roja d'Ebre és una església de les darreres tendències de Riba-roja d'Ebre (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

Situada al barri de Sant Domènec, al final del carrer de Sant Antoni. Petita capella d'una nau de planta quadrangular sense absis. Està constituïda per una volta de canó reforçada exteriorment, que es prolonga formant volada a la part frontal. S'hi accedeix per un portal d'arc escarser arrebossat. Queda coronada per un petit campanar apuntat que arrenca des del reforç davanter, i queda obert a la part central amb una finestreta de mig punt, on hi ha la campana. L'acabat exterior és arrebossat i pintat de color blanc.

## Referències

* ↑ «Sant Domènec de Riba-roja d'Ebre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].

## Enllaços externs

* «Sant Domènec de Riba-roja d'Ebre». Mapa de recursos culturals. Diputació de Tarragona.
# Turac becnegre

El turac becnegre (Tauraco schuettii) és una espècie d'ocell de la família dels musofàgids (Musophagidae) que habita la selva humida de la República Democràtica del Congo, nord d'Angola i zones limítrofes de laRepública Centreafricana, el Sudan del Sud, Uganda, Kenya, Tanzània, Ruanda i Burundi.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Nombre 169

El nombre 169 (CLXIX) és el nombre natural que segueix el nombre 168 i precedeix el nombre 170. La seva representació binària és 10101001, la representació octal 251 i l'hexadecimal A9. La seva factorització en nombres primers és 13²; altres factoritzacions són 1×169 = 13².
Es pot representar com a la suma de set nombres primers consecutius: 13 + 17 + 19 + 23 + 29 + 31 + 37 = 169; és un nombre 2-gairebé primer: 13×13 = 169.

## Referències

* ↑ «Number 169: mathematical and symbolic properties | Crazy Numbers». [Consulta: 26 juliol 2021].
# Pont nasal

El pont nasal és la part superior i òssia del nas, que es troba sobre els ossos nasals.

## Associació amb plecs epicàntics

Els ponts nasals d'arrel baixa estan estretament associats amb els plecs epicàntics. És més probable que un pont nasal inferior provoqui un plec epicàntic, i viceversa.

## Dismorfologia

Un pont nasal inferior o superior a la mitjana pot ser un signe de diversos trastorns genètics, com ara la síndrome alcohòlica fetal. Un pont nasal pla pot ser un signe de síndrome de Down (trisomia 21), síndrome X fràgil, síndrome de Klinefelter de la variant XXXY 48, o síndrome de Bartarlla-Scott.
* El pont està entre els ulls, i just a sota d'ells. La meitat inferior del nas es troba per sota del pont
Es pot observar l'aparició d'un pont nasal eixamplat amb la distopia canthorum, que és un desplaçament lateral del cant interior dels ulls. La distopia canthorum s'associa amb la síndrome de Waardenburg.

## Referències

* ↑ Montagu, A. (1989) Growing Young N.Y.: McGraw Hill pp. 40
* ↑ «Klinefelter Syndrome Clinical Presentation» (en anglès). EMedicine.
* ↑ «Genetic Hearing Loss» (en anglès). UTMB, Dept. of Otolaryngology, 17-02-2013. Arxivat de l'original el 2013-02-17. [Consulta: 18 setembre 2024].
* ↑ Tagra, S.; Talwar, A. K.; Walia, R. L.; Sidhu, P. «Waardenburg syndrome» (en anglès). Indian J Dermatol Venereol Leprol, 72(4), 2006, pàg. 326. DOI: 10.4103/0378-6323.26718. PMID: 16880590.

## Vegeu també

* Pírcing al pont nasal
# Oficina de les Nacions Unides per a la Coordinació d'Assumptes Humanitaris

L'Oficina per a la Coordinació d'Assumptes Humanitaris (en anglès United Nations Office for the Coordination of Humanitarian Affairs, coneguda per les seves sigles OCHA), és una dependència del Secretariat General de les Nacions Unides creada al desembre de 1991 per la Resolució 46/182 de l'Assemblea General de les Nacions Unides. La resolució té per objectiu millorar la resposta de l'ONU a emergències complexes i desastres naturals i remplaza a l'Oficina de les Nacions Unides per a la Coordinació de Respostes a Desastres, que existia des de 1972. OCHA va ser el resultat de la reorganització, en 1998 de l'antiga oficina amb la finalitat de centrar-se en desastres majors. El mandat de l'OCHA es va expandir per incloure la coordinació de respostes de caràcter humanitari, desenvolupament polític i suport a les activitats humanitàries per ajuda humanitària.
El personal de l'OCHA és de més de 1000 persones, distribuït entre les seves seus principals a Nova York i Ginebra, 7 oficines regionals, 24 oficines de camp a Àfrica, Amèrica Llatina i el Carib, Europa, Orient Mitjà i Àsia.
El seu pressupost en 2008 és de prop de 170 milions de dòlars nord-americans, en la seva majoria provinent dels estats membres de l'ONU i de donants. OCHA és dirigida pel Subsecretari Per a Coordinació d'Assumptes Humanitaris i Resposta a Emergències, actualment Valerie Amos.

## Referències

* ↑ United Nations General Assembly Resolution 182 session 46 Strengthening of the coordination of humanitarian emergency assistance of the United Nations on 19 desembre 1991
* ↑ UNDG Members Arxivat 2011-05-11 a Wayback Machine.. Undg.org. Retrieved on 20 November 2011.
# Sant Gil de Pinyana

Sant Gil de Pinyana és una església romànica del municipi del Pont de Suert. És l'antiga parròquia del poble de Pinyana, de l'antic terme de Viu de Llevata. El petit nucli de Pinyana està situat a 1284 m d'altitud. Tradicionalment estava vinculat al municipi de Viu de Llevata, però juntament amb altres petits pobles l'any 1968 fou incorporat al Pont de Suert. Està protegida com a bé cultural d'interès local.

## Descripció

Es tracta d'una església d'una sola nau coronada amb una capçalera i amb dues capelles laterals a banda i banda. Les coberta és de volta de canó i el creuer està coronat per una cúpula semiesfèrica. L'arc que precedeix el creuer està presidit per un bust de la marededéu a sota hi ha la data de consagració de l'església 1705. L'aparell constructiu és fet de pedra irregular i morter de calç. Les cornises, capitells, columnes i peanyes són d'estuc i serveixen per estructurar els diferents espais arquitectònics. Els murs estan decorats mitjançant esgrafiats en blanc i negre. La zona del creuer és la més rica en decoració. Les pilastres tenen incorporada l'ornamentació pròpia de les columnes salomòniques i a les quatre petxines que sostenen la cúpula hi ha uns atlants que sostenen els quatre evangelistes. L'església de Sant Gil fou consagrada el 1705. No s'han localitzat referències medievals, però el Museu de Lleida Diocesà i Comarcal conserva una marededéu romànica procedent de l'església de Pinyana. D'una segona imatge de la Mare de Déu amb el Nen, molt primitiva, es dubta si procedeix d'aquesta església o de la de Santa Maria d'Erillcastell.

## Referències

* 1 2 3 4 5 «Sant Gil de Pinyana». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].

## Bibliografia

* BOIX I POCIELLO, Jordi, MACIÀ I GOU, Montserrat i MONSÓ, Anna. "Sant Gil de Pinyana" i "Merededéu de Pinyana o Erillcastell". Dins Catalunya romànica. XVI. La Ribagorça. Barcelona: 1996, Enciclopèdia Catalana. ISBN 84-412-2511-7
* GAVÍN, Josep M. Inventari d'esglésies. 2. Baixa Ribagorça, Alta Ribagorça, Vall d'Aran. Barcelona: Arxiu Gavín, 1978. ISBN 84-85180-09-7.

## Enllaços externs

* Institut Cartogràfic de Catalunya
# Bazabda

Bazabda fou un antic districte de la regió de Djazirat Ibn Umar en temps del califat abbàssida. Aquest districte se situava a l'oest del Tigris. La capital era Bazabda enfront de la capital regional.

## Referències

* ↑ García, Manuel Fernández. «Reyes y Dinastías.: Los Hamdaníes de Mosul y Alepo (905-1003)», 10-02-2012. [Consulta: 1r juliol 2018].

## Bibliografia

* M. Canard, Histoire de la dynastie des Hamdánides, Alger 1951